El claustre del Castell d'Alaquàs acull la presentació de la XXII edició de Quaderns d'Investigació
02/09/2003 12:13:00

# El claustre del Castell d'Alaquàs acull la presentació de la XXII edició de Quaderns d'Investigació

*   02/09/2003 12:13:00
*   [Imprimir](#)
*   Compartir
*    https://www.alaquas.org/documento.asp?id\_do=8740

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F8740%2F0&title=Ajuntament%20d%27Alaqu%C3%A0s.%20Premsa.El%20claustre%20del%20Castell%20d%27Alaqu%C3%A0s%20acull%20la%20presentaci%C3%B3%20de%20la%20XXII%20edici%C3%B3%20de%20Quaderns%20d%27Investigaci%C3%B3)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/8740/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2003/2/8740/8740_Form_4.jpg)](https://www.alaquas.org/ficheros/documentos/2003/2/8740/8740_Form_10.jpg "<a href='https://www.alaquas.org/ficheros/documentos/2003/2/8740/8740_Form_10.jpg' target=_blank><i class='fa fa-external-link' aria-hidden='true'></i>.El claustre del Castell d'Alaquàs acull la presentació de la XXII edició de Quaderns d'Investigació</a>")

L'acte va començar amb un fort aplaudiment dedicat a totes les persones que han fet possible la recuperació del Castell d'Alaquàs

El claustre del Castell d'Alaquàs va acollir el dissabte 30 d'agost una de les presentacions més rellevants pel que fa a la història d'Alaquàs. El col·lectiu de Quaderns d'Investigació va presentar la XXII edició de la publicació històrica més important de la ciutat, que aquesta vegada ha comptat amb un escenari excepcional com és el Castell d'Alaquàs. En aquest acte van estar presents l'Alcalde d'Alaquàs, Jorge Alarte, el director de la publicació, Enric Juan Redal, les i els autors del llibre així com un nombrós públic.

La presentació va començar amb un fort aplaudiment que va estar dedicat a totes les persones que han fet possible la recuperació del Castell d'Alaquàs. Les i els autors d'aquesta publicació van coincidir en destacar en la seua intervenció el seu agraïment a l'Ajuntament d'Alaquàs per haver complit, com va manifestar l'alaquaser Rafael Roca Medina, "el que l'Alcalde d'Alaquàs va indicar ara fa un any, és a dir, que nosaltres estarem d'ací un any dintre del Castell presentant Quaderns d'Investigació".

Així mateix, l'Alcalde d'Alaquàs va voler recalcar que "el mèrit és del nostre poble perquè el Castell l'hem recuperat entre totes i tots". L'Alcalde va destacar que la recuperació del Castell ha estat un dels millors referents que expliciten que els vora 30.000 habitants que viuen a la ciutat d'Alaquàs comparteixen el mateix projecte, que és el Castell d'Alaquàs.

En aquesta nova publicació destaquen diferents estudis que parlen sobre la història d'Alaquàs. El primer d'ells està realitzat per Vicente Graullera Sanz i parla sobre uns fets ocorreguts a principis del segle  XVII que fan referència a un cas concret de bandolerisme que es va donar a la ciutat d'Alaquàs a l'any 1606. El segon treball és d'Enrique Martínez i Albert Fort, on es tracta les conseqüències que va patir la ciutat arran de l'expulsió dels moriscs.

Al llibre trobem també un article especialment dedicat al doctor Faustí Barberà, amb motiu de l'homenatge que la ciutat li va retre a l'any 1926 i un treball sobre els campaments del Frente de Joventuts cap als anys 50 a Alaquàs realitzat per Josep Maria Soriano.

Especial menció rep també la part dedicada a les persones majors d'Alaquàs elaborada per diversos membres de Quaderns i col·laboradors. En esta secció destaquen les biografies de José Esteve Forriol, Flora Perales Sebastià, María Esteve Llàcer, Carme Pons Gil, María Iborra Medina, Trinidad Guasp Sanz, Vicent Aguilar Forment i Josefina Palop i Vicent Lino Andreu.

La publicació Quaderns d'Investigació va nàixer fa 22 anys a Alaquàs com una investigació adreçada als estudiants de la localitat i s'ha anat consolidant com la publicació històrica més important de la ciutat. Amb aquesta edició són més de 200 treballs d'investigació els que s'han realitzat sobre la relitat social, econòmica, cultural i política de la ciutat.